પ્લાસ્ટિકના આંકડાઓ પર નજર કરીએ તો જાણ થાય છે કે દર વર્ષે દુનિયાભરમાં પ૦૦ અબજ પ્લાસ્ટિક બેગનો ઉપયોગ થાય છે. મોટા પ્રમાણમાં ઉત્પાદનના કારણે તેની સામે લડવું એ ગંભીર પડકાર છે. પ્લાસ્ટિક નષ્ટ થતું નથી અને સડતું પણ નથી. તમને જાણીને આશ્ચર્ય થશે કે પ્લાસ્ટિક પ૦૦થી ૭૦૦ વર્ષ બાદ નષ્ટ થવાની શરૂઆત થાય છે. તેને સંપૂર્ણ રીતે ડિગ્રેડ થવામાં ૧,૦૦૦ વર્ષ લાગી જાય છે. એનો મતલબ એ થયો કે જેટલું પણ પ્લાસ્ટિકનું ઉત્પાદન શરૂ થયું છે તે હજુ સુધી નષ્ટ થયું નથી.